Diari Oficial de la Generalitat Valenciana


Sumari del DOGV 4500, del 15-05-2003 (2003/5279)

RESOLUCIÓ de 5 de maig de 2003 del conseller de Benestar Social, per la qual s'incrementa els crèdits que han de finançar les ajudes convocades mitjançant l'Orde de 13 de desembre de 2002, per la qual es fa pública la regulació i la convocatòria d'ajudes en matèria de servicis socials per a l'exercici 2003 (DOGV número 4403, de 20 de desembre de 2002), modificada per la correcció d'errors publicada el 30 de desembre de 2002 (DOGV núm. 4408).
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4500

Data del DOGV
:   15-05-2003

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2003/5279


Data del document
:   05-05-2003

Organisme emissor
:   Conselleria de Benestar Social

Tipus de document
:   Resolució

Anàlisi jurídica

 Descriptors 

:   * ajuda pública
    * servei social
    * integració social
    * assistència social
    * suport econòmic
    * administració local

RESOLUCIÓ de 5 de maig de 2003 del conseller de Benestar Social, per la qual s'incrementa els crèdits que han de finançar les ajudes convocades mitjançant l'Orde de 13 de desembre de 2002, per la qual es fa pública la regulació i la convocatòria d'ajudes en matèria de servicis socials per a l'exercici 2003 (DOGV número 4403, de 20 de desembre de 2002), modificada per la correcció d'errors publicada el 30 de desembre de 2002 (DOGV núm. 4408). [2003/5279]
  
L'Orde de 13 de desembre de 2002, de la Conselleria de Benestar Social per la qual es fa pública la regulació i la convocatòria d'ajudes en matèria de servicis socials per a l'exercici 2003 (DOGV núm. 4403, de 20 de desembre de 2002) modificada per la correcció d'errors publicada el 30 de desembre de 2002 en el DOGV núm. 4408, va ser tramitada d'acord amb allò disposat en l'Orde de 26 de setembre de 1994, de la Conselleria d'Economia i Hisenda, per la qual es regula la tramitació anticipada d'expedients de gasto, tot quedant condicionat el finançament de les esmentades ajudes a l'aprovació dels crèdits corresponents.
  
Una vegada aprovada i publicada la Llei 12/2002, de 27 de desembre, de Pressupostos de la Generalitat Valenciana, per a l'exercici 2003 (DOGV núm. 4409, de data 31 de desembre de 2002), d'acord amb allò regulat en l'article 47.11 del Decret Legislatiu de 26 de juny de 1991, pel qual s'aprova el Text Refós de la Llei d'Hisenda Pública de la Generalitat Valenciana, correspon donar publicitat als crèdits i a les línies de subvenció destinades al finançament de les ajudes regulades i convocades per l'Orde de 13 de desembre de 2002, de la Conselleria de Benestar Social, per la qual es regulen i convoquen les ajudes en matèria de servicis socials per a l'exercici 2003.
  
En canvi, en estos moments hi ha disponibilitat pressupostària en tres de les línies recollides en la Resolució de 28 de febrer de 2003, cosa que permet incrementar el finançament de l'Orde de 13 de desembre de 2002.
  
Per tot això, i fent ús de les facultats que em conferix l'article 47.11 del Text Refós de la Llei d'Hisenda Pública de la Generalitat Valenciana i el Decret 138/2000, de 12 de setembre, del Govern Valencià, pel qual s'aprova el Reglament Orgànic i Funcional de la Conselleria de Benestar Social i la seua posterior modificació pel Decret 212/2001 de 18 de desembre (DOGV núm. 3837, de 15 de setembre de 2000 i núm. 4165 de 10 de gener de 2002), resolc:
  
Primer
  
Modificar la quantia del crèdit destinat a finançar l'Orde de 13 de desembre de 2002, de les línies de subvenció que tot seguit s'indiquen:
  
1. Denominació: PEI d'emergència i desenrotllament personal
  
Línia de subvenció: T2736
  
Consignació pressupostària: increment de 65.900,00 euros i passa de 168.190,27 euros a 234.090,27 euros.
  
Procedència i quantia dels fons: Propis 234.090,27 euros
  
2. Denominació: Actuacions alzheimer
  
Línia de subvenció: T2737
  
Consignació pressupostària: increment de 130.000 euros i passa de 901.285,58 euros a 1.031.285,58 euros
  
Procedència i quantia dels fons:
  
Propis condicionats: 210.360 euros
  
Propis no condicionats: 610.565,58 euros
  
Externa: Ministeri de Treball i Assumptes Socials 210.360 euros.
  
3. Denominació: Integració social del poble gitano
  
Línea de subvenció: T1331
  
Consignació pressupostària: increment de 175.000 euros i passa de 502.249,45 euros a 677.249,45 euros.
  
Procedència i quantia dels fons: Propis 677.249'45 euros
  
Segon
  
Publicar la present resolució en el Diari Oficial de la Generalitat Valenciana.